Suriya muxolifati Raqqani ozod qilish bo‘yicha operatsiyaning yakuniy qismini boshlaydi

“Suriya demokratik kuchlari” muxolifati yakshanba, 8-oktabr kuni kechasi IShIDning Raqqadagi bazalariga qarshi hujumning yakuniy bosqichini boshlaydi. Bu haqda muxolifat qo‘mondoni Ardal Rakka xabar berdi, deb yozmoqda “Kommersant”.
Uning so‘zlariga ko‘ra, harbiylar shahar stadioni atrofidagi hududni o‘rab olishga harakat qiladi. Muxolifat matbuot kotibi Jihan Shayx Ahmadning ma’lum qilishicha, yaqin vaqt ichida Raqqaning IShIDdan ozod qilingani haqida xabar beriladi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.